《过楚项故都》
明代·李孙宸

驿馆萧萧万壑中，停车千载问雄风。草深古戍行人少，木落荒台巢鸟空。

烟雨尚怜迷楚渡，火云犹自恨秦宫。酒酣一笑俱陈迹，矫首鸿沟有断鸿。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。